Helstu verkefni lögreglunnar á Suðurlandi dagana 2. til 8. desember 19 3 ökumenn sem lögreglan hafði afskipti af í liðinni viku eru grunaðir um að hafa ekið bifreiðum sínum undir áhrifum fíkniefna . Tveir þeirra reyndust einnig sviptir ökurétti vegna fyrri brota en sá þriðji hefur aldrei öðlast ökuréttindi . Einn þessara einstaklinga kom akandi til skýrslugjafar að lögreglustöð vegna annars máls og vakti ástand hans grunsemdir lögreglumanna um að hann væri ekki á ástandi til aksturs . Þrír aðrir ökumenn eru grunaðir um ölvun við akstur bifreiða sinna . Einn þeirra ók bifreið sinni ítrekað útaf vegi og inná aftur á Suðurlandsvegi í Rangárvallasýslu án þess þó að valda slysi . Vegfarendur tilkynntu um aksturslag hans . Einn var kærður fyrir að nota ekki öryggisbelti við akstur bifreiðar sinnar . Hann reyndist vera að aka bifreið sinni sviptur ökurétti vegna eldra brots . 13 eru kærðir fyrir að aka of hratt í umdæminu . Af þeim voru 12 í Skaftafellssýslunum og sá sem hraðast ók mældist á 134 km/klst hraða . 10 þessir ökumanna eru erlendir ferðamenn en hinir íslenskir . Rúmlega 3800 manns hafa nú verið kærðir fyrir að aka of hratt í umdæminu á yfirstandandi ári . 13 umferðaróhöpp voru tilkynnt til lögreglu í liðinni viku . Í tveimur þeirra urðu meiðsl á fólki , Annarsvegar þann 4 desember en þá bilaði stýrisbúnaður bifreiðar á vesturleið í Hveradalabrekku með þeim afleiðingum að hún lenti út í vegriði . Ökumaður annarrar bifreiðar stöðvaði bifreið sína fyrir framan þessa bifreið og fór til aðstoðar við ökumann hennar . Ökumaður þriðju bifreiðarinnar sem þarna kemur við sögu dró úr hraða sinnar bifreiðar þegar hann hugðist aka framhjá en þá vildi ekki betur til en svo að fjórða ökutækið , vörubifreið með vagni , náði ekki að draga nægjanlega úr ferð og lenti aftan á henni og kastaði á bifreið þess sem í upphafi hugðist aðstoða þann ólánssama í vegriðinu . Ökumaður bifreiðarinnar sem vörubifreiðin lenti á var fluttur til aðhlynningar á sjúkrahús í Reykjavík . Aðrir sluppu ómeiddir , þ.m.t. fjöldi hrossa sem voru á vagni vörubifreiðarinnar . Snjókoma var á vettvangi og snjóþekja með tilheyrandi hálku á veginum . Föstudaginn 6. desember varð barn undir afturhjóli pallbifreiðar sem ekið var afturábak á bifreiðastæði við sveitabæ í Árnessýslu . Það var flutt á sjúkrahús í Reykjavík en áverkar þess reyndust minniháttar og barnið sent heim að skoðun lokinni . Skráningarnúmer fjögurra bifreða voru fjarlægð þar sem þær reyndust ótryggðar í umferðinni .